पाएं अपने शहर की ताज़ा ख़बरें और फ्री ई-पेपरडाउनलोड करें
एनएच 333 पर बड़े वाहनों का परिचालन शुरू में अभी दो दिन और लगेंगे। हालांकि छोटे वाहनों का परिचालन शुरू हो गया है लेकिन बड़े वाहन अभी कोहबरवा मोड़ के समीप जाम में फंसे हैं। एनएच के कार्यपालक अभियंता अरबिन्द कुमार ने बताया कि कोहवरवा मोड़ के पुल निर्माण के लिए डायवर्सन बनाने के दौरान एक पोकलेन पलट गई जिससे कार्य बाधित हो गया। फिलहाल डायवर्सन होकर छोटे वाहनों का परिचालन शुरू किया गया है। मौसम ठीक रहा और खराब पोकलेन बन गया तो रविवार तक बड़े वाहन का परिचालन शुरू हो सकेगा। बता दें कि जमुई-मुंगेर राष्ट्रीय राजमार्ग 333 पर पिछले 72 घंटे से बड़े वाहनों का आवागमन बाधित है। उक्त राजमार्ग के लक्ष्मीपुर थाना क्षेत्र अंतर्गत कोहवरवा मोड़ के पुल निर्माण के लिए डायवर्सन बनाया गया था। चार दिन पूर्व आई तेज आंधी व बारिश के कारण उक्त डायवर्सन टूट गया जो आजतक मरम्मत नहीं हो सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn